Ban Ki-moon

Ban Ki-moon (født 1944) er en sørkoreansk politiker og diplomat. Han var FNs generalsekretær fra 2007 til utgangen av 2016.

Ban fikk bachelorgrad fra Seoul nasjonaluniversitet i 1970 og mastergrad fra Harvard-universitetet i Boston. Han er gift og har en sønn og to døtre. 

Han var Sør-Koreas utenriksminister fra 2004 til 2006. Han tiltrådte som FNs generalsekretær 1. januar 2007. Han ble gjenvalgt for sin andre termin som generalsekretær 21. juni 2011 og satt med dette vervet fram til 31. desember 2016.

Ban ble etter relativt kort tid kritisert for å være både maktesløs og usynlig.http://www.aftenposten.no/nyheter/uriks/article3223948.ecehttp://www.tv2nyhetene.no/ntb_utenriks/-kritikken-mot-ban-er-velfortjent-2865777.htmlhttp://news.bbc.co.uk/2/hi/americas/8158674.stm
Det vakte oppsikt da diplomaten Mona Juul sommeren 2009 beskrev ham som en leder som mangler lederegenskaper og karisma. Uttalelsene ble skrevet i et hemmelig brev fra henne som ble lekket til mediene i august. I samme brev skrev hun også at han hadde stadige raseriutbrudd og at dette gjorde det vanskelig å samarbeide med ham. Hun skrev videre at «Bans stemme på vegne av de fattige knapt nok er blitt registrert». 

Som utenriksminister i Sør-Korea var han kjent som «byråkraten», og mange mener at hans lavmælte stil står i kontrast til forgjengeren Kofi Annan. Bans lave profil har blitt hevdet å være en av årsakene til at USA ønsket ham som FN-sjef i 2006.

 Referanser 

 Eksterne lenker 
 Biografi over Ban Ki-moon, fra FNs nettsted (engelsk)

Kategori:FNs generalsekretærer
Kategori:Sørkoreanske politikere
Kategori:Sørkoreanske diplomater
Kategori:Personer fra Nord-Chungcheong
Kategori:Vinnere av Seouls fredspris
Kategori:Alumni fra Harvard Kennedy School